জ্যাক এল. ওয়ার্নার

জ্যাক লিওনার্ড "জে. এল." ওয়ার্নার (; জন্ম: জ্যাকব ওয়ার্নার,Foster, Charles. Once Upon a Time in Paradise: Canadians in the Golden Age of Hollywood, Dundurn (2003) p. 990 ২ আগস্ট ১৮৯২ - ৯ সেপ্টেম্বর ১৯৭৮) ছিলেন একজন কানাডীয়-মার্কিন চলচ্চিত্র নির্বাহী। তিনি ওয়ার্নার ব্রস. স্টুডিওজের প্রধান ছিলেন। ওয়ার্নারের কর্মজীবনের ব্যপ্তি ছিল ৪৫ বছর এবং এই সময়ে তিনি তার সমকালীন হলিউড স্টুডিও মোঘলদের ছাড়িয়ে যান।টমাস (১৯৯০), পৃ. ৪।

ওয়ার্নার ব্রস. স্টুডিওজের নির্মাণ বিভাগের সহযোগী প্রধান হিসেবে তিনি তার ভাই স্যাম ওয়ার্নারের সাথে কাজ করেন এবং চলচ্চিত্র শিল্পের প্রথম সবাক চলচ্চিত্রের প্রযুক্তি সংগ্রহ করেন।টমাস (১৯৯০), পৃ. ৫২–৬২। স্যামের মৃত্যুর পর জ্যাক তার অন্য দুই ভাই হ্যারি ও অ্যালবার্ট ওয়ার্নারদের সাথে দ্বন্দ্বে লিপ্ত হন। ১৯৫০-এর দশকে চলচ্চিত্র নির্মাণ কোম্পানির উপর তার ব্যাপক প্রভাব ছিল।টমাস (১৯৯০), পৃ. ২২৬।

ওয়ার্নার ১৯৫৬ সালে গোল্ডেন গ্লোব সেসিল বি. ডামিল পুরস্কার এবং ১৯৫৯ সালে একাডেমি পুরস্কারের আরভিং জি. থালবার্গ স্মারক পুরস্কার লাভ করেন।

জীবনী
জন্ম ও পরিবার
জ্যাক ওয়ার্নার ১৮৯২ সালে কানাডা অন্টারিওর লন্ডন শহরে জন্মগ্রহণ করেন। তার পিতামাতা পোল্যান্ডের ইহুদি অভিবাসী ছিলেন, যারা ইদ্দিশ ভাষায় কথা বলতেন। তার পিতা বেঞ্জামিন ওয়ার্নার ছিলেন পোল্যান্ডের ক্রাস্নোসিয়েল্ক থেকে আগত মুচি এবং তার মাতা পার্ল লিয়া এইচেলবম। জ্যাক তার পিতামাতা পাঁচজন জীবিত সন্তানের একজন ছিলেন।স্পার্লিং, মিলনার ও ওয়ার্নার (১৯৯৮), পৃ. ২০। ১৮৭৬ সালে বিয়ের পর পোল্যান্ডে অবস্থানকালীন তার পিতামাতার তিন সন্তান জন্মগ্রহণ করে, তন্মধ্যে একজন অল্প বয়সেই মারা যান।টমাস (১৯৯০), পৃ. ৯–১০। তাদের মধ্যে জ্যাকের একজন জীবিত বড় ভাই ছিলেন হির্শ, যিনি পরবর্তীকালে হ্যারি নাম পরিচিত ছিলেন।ওয়ার্নার ও জেনিংস (১৯৬৪), পৃ. ১৮।

প্রারম্ভিক ব্যবসায়
ইয়ংস্টাউনে ওয়ার্নার ভ্রাতাগণ বিনোদন শিল্পে তাদের প্রথম পরীক্ষামূলক পদক্ষেপ গ্রহণ করেন। বিংশ শতাব্দীর শুরুর দিকে স্যাম ওয়ার্নার স্থানীয় একজন বাসিন্দার সাথে অংশীদারী ব্যবসায় গড়ে তুলেন এবং শহরের ওল্ড গ্র্যান্ড অপেরা হাউজ ক্রয় করেন। এই অপেরা হাউজটি তিনি সস্তা ধরনের ভডেভিল ও ফটোপ্লের ভেন্যু হিসেবে ব্যবহার করতেন।"Heard on the Corner: How the Warner Brothers, Movie Producers, Got Their Start". The Youngstown Daily Vindicator. December 30, 1923. এক গ্রীষ্ম চলার পর এই ব্যবসায় ক্ষতির সম্মুখীন হয়। স্যাম ওয়ার্নার পরবর্তীকালে স্থানীয় আইডোরা পার্কে আলোক প্রক্ষেপক হিসেবে চাকরি পান। তিনি তার পরিবারকে এই নতুন মাধ্যমের সম্ভাবনা সম্পর্কে বুঝাতে সমর্থ হন এবং একজন আলোক প্রক্ষেপকের নিকট থেকে একটি মডেল বি কিনেটোস্কোপ ক্রয়ের জন্য আলাপ করেন।ওয়ার্নার ও জেনিংস (১৯৬৪), পৃ. ৪৯–৫০। ১,০০০ মার্কিন ডলারেট্রেবিলকক, বব (মার্চ ১৯৮৫)। "A Warner Brothers Production: They parlayed Youngstown nickelodeon into a Hollywood empire"। ওহাইও সাময়িকী। পৃ. ২৪–২৫। ক্রয় করা প্রক্ষেপক যন্ত্রটিতে জ্যাক তার একটি ঘোড়া বন্ধক রেখে ১৫০ মার্কিন ডলার প্রদান করেন।

তথ্যসূত্র

বহিঃসংযোগ


বিষয়শ্রেণী:১৮৯২-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:ওয়ার্নার ব্রস.
বিষয়শ্রেণী:নির্বাক চলচ্চিত্র পরিচালক
বিষয়শ্রেণী:নির্বাক চলচ্চিত্র প্রযোজক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন চলচ্চিত্র নির্মাণ কোম্পানি প্রতিষ্ঠাতা
বিষয়শ্রেণী:মার্কিন চলচ্চিত্র স্টুডিও নির্বাহী
বিষয়শ্রেণী:গোল্ডেন গ্লোব পুরস্কার বিজয়ী প্রযোজক
বিষয়শ্রেণী:গোল্ডেন গ্লোব সেসিল বি. ডামিল পুরস্কার বিজয়ী
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:একাডেমি অব মোশন পিকচার আর্টস অ্যান্ড সায়েন্সেসের প্রতিষ্ঠাতা
বিষয়শ্রেণী:মার্কিন চলচ্চিত্র প্রযোজনা কোম্পানি প্রতিষ্ঠাতা
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:২০শ শতাব্দীর মার্কিন স্মৃতিকথাকার